இப்ராஹிம்பூரைச் சேர்ந்த கூலித்தொழிலாளி ராஜ்பூர் கூறுகையில் “என்னிடம் இப்போது ஒரு ரூபாய்கூட இல்லை. ஒரு நாளைக்கு 200 - 250 ரூபாய் வரை சம்பாதிக்கிறேன். அதை முழுவதுமாக என் வங்கிக்கணக்கில் டெபாசிட் செய்துவிடுவேன். பாதுகாப்பாகவும் எளிதாகவும் இருந்தது. வங்கிகள் கடைக்காரர்களிடம் கெடுபிடி காட்டுவதால், எல்லோரும் மீண்டும் சாதாரண பணப் பரிவர்த்தனைக்குத் திரும்பிவிட்டனர்” என்கிறார். திட்டங்கள் பல தீட்டினாலும் அவற்றை சீரான முறையில் செயல்படுத்துவதே அந்தத் திட்டத்துக்கு அழகு. பற்பல திட்டங்களை அறிமுகப்படுத்தி, படுகுழியில் இடுவது அரசுக்கோ மக்களுக்கோ ஆரோக்கியமானதல்ல.